Eventa Servo – oftaj demandoj (FAQ)
#000000
Mi havas unu filon, Jente.
#000004
Mia unua laboro estis ĉe artgalerio Campo en Campo. Tio ne aparte interesis min, sed estis bona bazo por trovi pli indajn postenojn. Mi interalie laboris kiel teĥnika telefona asistanto kaj respondeculo pri plendoj ĉe provizanto de retaliro Belgacom Skynet (nun Proximus), ĉe la financekonomia ĵurnalo De Tijd kiel interna instruisto de komputilaj programoj, ĉe Design Express kiel tradukisto de komputilaj programoj kaj verkisto de manlibroj. Tie mi instruis min mem kiel enpaĝigi per Adobe Indesign, programon kiun mi poste ankoraŭ ofte bezonis kaj plu uzas preskaŭ ĉiutage. Mi kreis propran eldonejon, franĉizon de la franclingva Agenda Plus. De 2019 mi ambicias esti profesia esperantisto. Kvankam mi ne riĉas, mi ĝojas, ke mi sufiĉe bone elturniĝas pri tio.
#000006
Mi ekredaktis Esperantajn revuojn kaj librojn en la jaro 1993. La unua eldono kiun mi kunredaktis estis Jongeren Esperanto-Nieuws, la iama komuna revuo de la flandraj kaj nederlanda Esperanto-junularoj FLEJA kaj NEJ. Mi kunredaktis ĝin de januaro de 1993 ĝis aŭgusto de 1994, kaj estis ĝia ĉefredaktoro kaj enpaĝiganto de januaro de 2004 ĝis aprilo de 2008.
#000009
En la jaro 2006 aperis ĉe Flandra Esperanto-Ligo (unua eldono) mia Manlibro pri Vikipedio. Peter Baláž de Esperanto@Interreto (la nuna E@I) proponis kunlaboron pri dua eldono. Tiu aperis en marto 2007 je 1000 ekzempleroj!
#000010
Mi enpaĝigis jam multajn ekzemplerojn kaj kontribuis per diversaj artikoloj. Kelkaj (re)legindaj aperas en artikoloj.
#000013
Aliaj eldonoj de Flandra Esperanto-Ligo
#000014
Broŝuro pri la malfermo de la nova FEL-domo: pdfEsprimaro: retbutiko – prezenta filmetoPIV-ido (vortaro Esperanto-nederlanda): retbutiko – filmeta prezentoKatalogo 2021: elŝuti pdf – mendiloOklingva Proverbaro: retbutiko – vikipedia artikolo – prezenta filmeto – nacilingvaj indeksoj
#000015
En 2019 mi aliĝis al la redakcia skipo de la valona revuo Espéranto en marche. Siatempe mi kunlaboris kun tiama prezidanto Jean-Pol Sparenberg kaj kun grafikisto Patricia Gobert; ili uzis Scribus. En 2021 Espéranto Wallonie ekhavis novan prezidanton, Jean Annet, kaj li kreis novan aspektigon de la revuo. Ekde tiam mi redaktas kaj enpaĝigas la revuon per Indesign.
#000016
Dum la renkontiĝo PEKO en Tilff en marto 2022 prezentiĝis dulingva libreto pri Esneux-Tilff. Mi provlegis la tradukon al Esperanto kaj enpaĝigis la tuton.
#000017
Ekde marto 2022 mi kunlaboras kun Heidi Goes pri Esperantista Vegetarano, la revuo de TEVA. Al tiu revuo mi ne enhave kontribuas; mi nur ĝin enpaĝigas.
#000018
Mi sen kaj kun barbo en somero 2021. Kion vi preferas? 😃
#000022